Title: ประกาศกระทรวงมหาดไทย เรื่อง ขยายกำหนดเวลาการขอมีบัตร มีบัตรใหม่ หรือเปลี่ยนบัตรสำหรับผู้ประสบภัยธรรมชาติ ในพื้นที่ 17 จังหวัด และกรุงเทพมหานคร เมื่อวันที่ 11 ตุลาคม พ.ศ. 2549

ประกาศกระทรวงมหาดไทย

ประกาศกระทรวงมหาดไทย
เรื่อง
ขยายกำหนดเวลาการขอมีบัตร มีบัตรใหม่ หรือเปลี่ยนบัตรสำหรับผู้ประสบ
ภัยธรรมชาติ ในพื้นที่ ๑๗
จังหวัด และกรุงเทพมหานคร
เมื่อวันที่ ๑๑ ตุลาคม พ.ศ.
๒๕๔๙[๑]

ตามที่คณะรัฐมนตรีได้มีมติอนุมัติเมื่อวันที่
๒๑ พฤศจิกายน พ.ศ. ๒๕๔๙ ให้ขยายกำหนดเวลาการขอมีบัตร มีบัตรใหม่
หรือเปลี่ยนบัตรสำหรับผู้ประสบภัยธรรมชาติ ในพื้นที่ ๑๗ จังหวัด ได้แก่
จังหวัดกำแพงเพชร จังหวัดจันทบุรี จังหวัดชัยนาท จังหวัดเชียงใหม่
จังหวัดนครสวรรค์ จังหวัดนนทบุรี จังหวัดปทุมธานี จังหวัดปราจีนบุรี
จังหวัดพระนครศรีอยุธยา จังหวัดพิจิตร จังหวัดพิษณุโลก จังหวัดสิงห์บุรี
จังหวัดสุพรรณบุรี จังหวัดสุโขทัย จังหวัดอ่างทอง จังหวัดอุดรธานี
จังหวัดอุทัยธานี และกรุงเทพมหานคร เมื่อวันที่ ๑๑ ตุลาคม พ.ศ. ๒๕๔๙ นั้น
อาศัยอำนาจตามความในมาตรา ๖ เบญจ แห่งพระราชบัญญัติบัตรประจำตัวประชาชน พ.ศ. ๒๕๒๖
ซึ่งแก้ไขเพิ่มเติมโดยพระราชบัญญัติบัตรประจำตัวประชาชน (ฉบับที่ ๒) พ.ศ. ๒๕๔๒
รัฐมนตรีว่าการกระทรวงมหาดไทย จึงออกประกาศไว้ ดังนี้

ให้ขยายกำหนดเวลาการขอมีบัตร
มีบัตรใหม่
หรือเปลี่ยนบัตรแก่ผู้ซึ่งมีชื่ออยู่ในทะเบียนบ้านในท้องที่ประสบภัยธรรมชาติที่เกิดขึ้นเมื่อวันที่
๑๑ ตุลาคม พ.ศ. ๒๕๔๙ จากภายในหกสิบวันนับแต่วันที่ต้องมีบัตร มีบัตรใหม่
หรือเปลี่ยนบัตร เป็นภายในวันที่ ๗ กุมภาพันธ์ พ.ศ. ๒๕๕๐
และให้ยกเว้นค่าธรรมเนียมการออกบัตรใหม่ หรือเปลี่ยนบัตร กรณีบัตรหายหรือถูกทำลาย
หรือบัตรชำรุดในสาระสำคัญ สำหรับผู้ถือบัตรที่มีชื่ออยู่ในทะเบียนบ้านในท้องที่ทุกอำเภอ
กิ่งอำเภอ ในจังหวัดและเขตในกรุงเทพมหานคร ดังต่อไปนี้
๑.
จังหวัดกำแพงเพชร
๒.
จังหวัดจันทบุรี
๓.
จังหวัดชัยนาท
๔.
จังหวัดเชียงใหม่
๕.
จังหวัดนครสวรรค์
๖.
จังหวัดนนทบุรี
๗.
จังหวัดปทุมธานี
๘.
จังหวัดปราจีนบุรี
๙.
จังหวัดพระนครศรีอยุธยา
๑๐.
จังหวัดพิจิตร
๑๑.
จังหวัดพิษณุโลก
๑๒.
จังหวัดสิงห์บุรี
๑๓.
จังหวัดสุพรรณบุรี
๑๔.
จังหวัดสุโขทัย
๑๕.
จังหวัดอ่างทอง
๑๖.
จังหวัดอุดรธานี
๑๗.
จังหวัดอุทัยธานี
๑๘.
กรุงเทพมหานคร (เฉพาะเขตลาดกระบัง เขตมีนบุรี เขตหนองจอก และเขตบางบอน)

ประกาศ ณ วันที่ ๒๘
ธันวาคม พ.ศ. ๒๕๔๙
อารีย์  วงศ์อารยะ
รัฐมนตรีว่าการกระทรวงมหาดไทย

วัชศักดิ์/ผู้จัดทำ
๑๘ มกราคม ๒๕๕๐

พิมลกร/ปรับปรุง
๔ มีนาคม ๒๕๕๗

[๑] ราชกิจจานุเบกษา เล่ม ๑๒๔/ตอนพิเศษ ๕ ง/หน้า ๓/๑๕ มกราคม ๒๕๕๐